5.4 सेकेंड में 100 की स्पीड से दौड़ने का दावा, SUV सेगमेंट में ऑडी Q5 से मुकाबला
BMW X5 Facelift Price Update; Features, Mileage And More On Dainik Bhaskar.   कंपनी का दावा है कि ये कार 5.5 सेकेंड में 100 की स्पीड से दौड़ सकती है। इसकी टॉप स्पीड 243 KMPH है।
BMW इंडिया ने शुक्रवार को X5 का फेसलिफ्ट वर्जन भारतीय बाजार में लॉन्च कर दिया है। SUV अपने पिछले मॉडल की तुलना में कई कॉस्मेटिक चेंजेस और हाईटेक फीचर के साथ नजर आ रही। कंपनी का दावा है कि ये कार 5.4 सेकेंड में 100 की स्पीड से दौड़ सकती है। इसकी टॉप स्पीड 243 KMPH है।
जर्मन ऑटोमेकर कंपनी ने कार को दो इंजन ऑप्शन और चार वैरिएंट में पेश किया है। SUV की कीमत 93.9 लाख रुपए से शुरू होकर 1.06 करोड़ रुपए तक जाती है। नई BMW X5 का प्रोडक्शन चेन्नई में BMW ग्रुप के प्लांट में किया जाएगा और यह कार सभी BMW इंडिया डीलरशिप पर अवेलेबल होगी।
भारतीय बाजार में BMW X5 फेसलिफ्ट का मुकाबला मर्सिडीज-बेंज GLE, ऑडी Q5, वोल्वो XC90, जैगुआर F-पेस, लैंड रोवर डिस्कवरी और लेक्सस RX आदि से होगा। कंपनी ने इसी साल फरवरी में BMW X5 और X6 फेसलिफ्ट को ग्लोबल मार्केट में अनवील किया था।
कार 7 कलर ऑप्शन स्काय स्क्रैपर ग्रे मैटालिक, ब्लैक सेफायर मैटालिक, मिनरल वाइट मैटालिक, M कार्बन ब्लैक मैटालिक, M ब्रूकलिन ग्रे मैटालिक, BMW इंडिविजुअल ड्रैविट ग्रे मैटालिक और BMW इंडिविजुअल टैनज्नाइट ब्लू मैटालिक के साथ अवेलेबल है।
2023 BMW X5 : इंजन, पावर और ट्रांसमिशन
नई BMW X5 दो इंजन ऑप्शन में अवेलेबल हैं। कार के साथ एक 3.0 लीटर का 6-सिलेंडर टर्बो पेट्रोल इंजन दिया गया है, जो 6,250 RPM पर 375 BHP की पावर और 5,000 RPM पर 520 Nm का टॉर्क जनरेट करता है। BMW का दावा है कि यह इंजन SUV को सिर्फ 5.4 सेकेंड में 0 से 100 किलोमीटर प्रति घंटे की रफ्तार तक पहुंचा सकता है।
दूसरा 3.0-लीटर का 6-सिलेंडर टर्बो चार्ज्ड डीजल इंजन दिया गया है, जो 4,000 RPM पर 286 BHP की पावर और 2,500 RPM पर 650 NM का टॉर्क जनरेट करता है। BMW का दावा है कि यह इंजन SUV को सिर्फ 6.1 सेकेंड में 0 से 100 किलोमीटर प्रति घंटे की रफ्तार तक ले जा सकता है।
इसके अलावा दोनों इंजनों में 12 HP और 200 NM टॉर्क के साथ 48V इलेक्ट्रिकल मोटर भी मिलती है। ट्रांसमिशन की बात करें तो कंपनी ने दोनों इंजनों को 8-स्पीड स्टेप ट्रॉनिक ऑटोमैटिक गियरबॉक्स के साथ ट्यून किया है। कार में 4 व्हील ड्राइव का ऑप्शन भी मिलता है। SUV में कम्फर्ट, एफिशिएंट, स्पोर्ट और स्पोर्ट प्लस ड्राइविंग मोड भी मिलते हैं।
2023 BMW X5 के डिजाइन एलिमेंट्स
नई BMW X5 के फ्रंट में कंपनी की सिग्नेचर इल्यूमिनेटेड BMW किडनी ग्रिल मिलती है, जिसके दोनों ओर मैट्रिक्स एडेप्टिव LED हेडलैम्प्स मिलते हैं। SUV में चारों ओर साटन एल्युमीनियम ट्रिम एक्सेंट के साथ रूफ रेल्स हैं। रियर में L-शेप के LED टेल लाइट्स दी गई हैं। SUV में सभी वैरिएंट में 21-इंच डायमंड-कट अलॉय व्हील मिलते हैं।
बायर्स कार के साथ M स्पोर्ट पैकेज का ऑप्शन भी सिलेक्ट कर सकते हैं जो कार के चारों ओर कई M बैज और M-स्पेशल डिजाइन के साथ फ्रंट एप्रन को जोड़ता है। इसमें ट्रेपोजॉइडल एग्जॉस्ट टेलपाइप के साथ रूफ रेल्स को ब्लैक हाई ग्लॉस में पेंट किया गया है। इसके बम्पर को रीडिजाइन किया गया है।
2023 BMW X5 के इंटीरियर और फीचर्स
MW X5 फेसलिफ्ट के इंटीरियर में छोटे-छोटे बदलाव किए गए हैं। इसके डेशबोर्ड पर इंफोटेनमेंट सिस्टम और इंस्ट्रुमेंटल क्लस्टर के लिए कर्व्ड सिंगल-ग्लास सरफेस दिया गया है। इसमें अब 12.3 इंच का डिजिटल कंसोल और 14.9 इंच का नया टचस्क्रीन इंफोटेनमेंट सिस्टम शामिल है।
इंफोटेनमेंट सिस्टम लेटेस्ट iDrive OS8 सॉफ्टवेयर पर काम करता है। इसके साथ हरमन कार्डन म्यूजिक सिस्टम, कनेक्टेड कार टेक और एपल कारप्ले/एंड्रॉइड ऑटो जैसे फीचर्स मिलते हैं।
इसके अलावा सेंटर कंसोल में LED एंबिएंट लाइटिंग, ग्लास-कट कंट्रोल बटन के साथ पैनोरॉमिक सनरूफ, वेंटीलेटेड और इलेक्ट्रिक एडजस्टेबल फ्रंट सीट्स, 4-जोन ऑटोमैटिक क्लाइमेट कंट्रोल जैसे कई लग्जरी फीचर्स दिए गए हैं। भारत में गाड़ी के साथ मल्टीपल लेदर अपहोल्सट्री के ऑप्शन मिलेंगे।
2023 BMW X5 के सेफ्टी फीचर्स
कार में सेफ्टी के लिए 6 एयरबैग, क्रूज कंट्रोल, पार्किंग और रिवर्स असिस्टेंट, सराउंड व्यू कैमरा, ड्राइव रिकॉर्डर, रिमोट पार्किंग, इलेक्ट्रिकली डिफरेंशियल लॉक, ट्रैक्शन कंट्रोल, हिल स्टार्ट असिस्ट, हिल डिसेंट कंट्रोल, टू-एक्सल एयर सस्पेंशन, स्टेबिलिटी कंट्रोल, कॉर्नरिंग ब्रेक कंट्रोल, ऑटो होल्ड के साथ इलेक्ट्रिक पार्किंग ब्रेक और ISOFIX चाइल्ड माउंट जैसे फीचर्स दिए गए हैं।